Okresná prokuratúra Poprad 
Štefánikova 11, 058 01 Poprad 1 	

Sp. zn. : 1 Pv 236/13/7706	Poprad, 8.8.2014
EEČ : 2-57-103-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 246/2012 Zbierky zákonov v štádiu pokusu podľa § 14 ods. 1 Trestného zákona

Rozhodol: 	prokurátor Okresnej prokuratúry Poprad
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nepracujúci
sa v skúšobnej dobe, určenej uznesením prokurátora Okresnej prokuratúry XXXXX zo dňa 27.5.2013, spisová značka 1 Pv 236/13/7706, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 22.3.2013 v čase okolo 12.30 hod. vošiel na súkromné lesné pozemky v katastrálnom území obce XXXXX, okr. XXXXX v lokalite zv. Babka, parcelné číslo porastu č. 283 A, číslo parcely 1231/1, ktorá patrí do lesného pôdneho fondu Urbariátu, pozemkového spoločenstva XXXXX, kde bez súhlasu či povolenia na prípravu a vývoz drevnej hmoty, sekerou rúbal strom Smrekovca opadavého ( Larix decidua) o výške 2000 cm a obvode kmeňa 130 cm s úmyslom si ho následne prisvojiť a použiť pre vlastnú potrebu, pričom bol pristihnutý príslušníkmi Obvodného oddelenia PZ v Hranovnici a týmto svojím konaním spôsobil celkovú škodu pre XXXXX XXXXX, XXXXX, XXXXX, IČO: XXXXX v hodnote 150,- eur

Uznesením prokurátora Okresnej prokuratúry XXXXX zo dňa 27.5.2013, spisová značka 1 Pv 236/13/7706, bola určená obvinenému skúšobná doba v trvaní 12 mesiacov.
Odôvodnenie:
XXXXX prokuratúry XXXXX uznesením sp. zn. 1 Pv 236/13/7706-3 zo dňa 27.05.2013, podľa § 216 ods. 1 Trestného poriadku podmienečne zastavil trestné stíhanie obv. XXXXX pre prečin krádeže podľa § 212 ods. 2 písm. d/ Trestného zákona v štádiu pokusu podľa § 14 ods. 1 Trestného zákona.. 

	Podľa § 216 ods. 2 Trestného poriadku bola obvinenému XXXXX určená skúšobná doba v trvaní 12 (dvanástich) mesiacov.   

	Uznesenie o podmienečnom zastavení trestného stíhania nadobudlo právoplatnosť  dňa 09.07.2013.  Skúšobná doba uplynula dňa 09.07.2014.     

	V zmysle ustanovenia § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

	Po uplynutí skúšobnej doby bolo preverené správanie sa obvineného XXXXX počas podmienečného zastavenia trestného stíhania vyžiadaním správy o povesti z miesta trvalého bydliska, odpisu z registra trestov, správy z Okresného úradu XXXXX, Odboru všeobecnej vnútornej správy.   

	Zo zabezpečených podkladov vyplýva, že obvinený v priebehu skúšobnej doby viedol riadny život, nebol súdom odsúdený za trestný čin, ani postihnutá správnym orgánom za priestupok. Zo správy Okresného úradu XXXXX vyplýva, že menovaný v Ústrednej evidencii priestupkov Ministerstva vnútra SR nemá od 09.07.2013 do 16.07.2014 vedený žiaden záznam. Zo správy Obce Hranovnice je hodnotený všeobecne, je nezamestnaný, evidovaný na ÚPSVaR XXXXX, jeho správanie v obci je dobré, doposiaľ nebol prejednávaný komisiou verejného poriadku. 

	Z týchto dôvodov bolo potrebné rozhodnúť tak, ako je uvedené vo výroku tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora Okresnej prokuratúry XXXXX do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Tomáš Gerbery
prokurátor